stanford-oval/wikipedia huggingface dataset:
Jeanine Deckers

Jeanne Paule Marie ”Jeanine” Deckers (17. lokakuuta 1933 – 29. maaliskuuta 1985) oli belgialainen laulaja, joka tuli tunnetuksi 1960-luvulla nimillä Soeur Sourire (’sisar hymy’) ja Laulavana nunna. Hänen ympäri maailmaa menestynyt hittikappaleensa oli vuonna 1963 julkaistu ”Dominique”, joka saavutti suosiota myös Suomessa vuonna 1964. Deckers asui tuolloin dominikaanisessa Fichermontin luostarissa, mutta lähti sieltä vuonna 1967 keskittyäkseen musiikilliseen uraansa. Hän ei kuitenkaan saavuttanut musiikkialalla enää mainittavaa menestystä ja unohtui vähitellen.
Deckers perusti kumppaninsa Annie Pécherin kanssa koulun autistisille lapsille, mutta vuonna 1982 heitä syytettiin veropetoksesta. Se vei heidät taloudellisiin vaikeuksiin, ja kun Deckersin paluuyritys musiikkiurallekin epäonnistui, he tekivät itsemurhan vuonna 1985.
Vuoden 1966 elokuva Laulava nunna (The Singing Nun) perustuu löyhästi Deckersin elämään. Elokuvan ohjasi Henry Koster ja sen pääosaa näytteli Debbie Reynolds. Elokuva sai ensi-iltansa Suomessa 12. toukokuuta 1967.
Helsingin Seudun Osuuspankki

| Helsingin Seudun Osuuspankki |
| --- | --- |

Yritysmuoto:  osuuspankki (alk. 2016)
Toimitusjohtaja:  Jouko Pölönen
Kotipaikka:  Helsinki
Toiminta-alue:  pääkaupunkiseutu
Toimiala:  pankkitoiminta
Huomioitavaa:  ent. Suur-Helsingin Osuuspankki, Okopankki
Infobox OKVirheellinen NIMI-arvo: 
Helsingin Seudun Osuuspankki (OP Helsinki) oli pääkaupunkiseudulla toimiva OP Ryhmään kuuluva osuuspankki. Se yhdistyi Itä-Uudenmaan Osuuspankin ja Uudenmaan Osuuspankin kanssa Uudenmaan Osuuspankiksi.
Vuonna 2016 pankilla oli runsaat 300 000 asiakasta. Pankki palvelee henkilöasiakkaita sekä pk-yrityksiä.
Yhtiön aputoiminimi on Helsingin Seudun OP ja rinnakkaistoiminimet ruots. Helsingforsnejdens Andelsbank, engl. Helsinki Area Cooperative Bank.
Historiaa > Suur-Helsingin Osuuspankki

Pääkaupunkiseudulla toimi aikanaan useita osuuspankkeja. Yksi niistä oli vuonna 1947 perustettu Suur-Helsingin Osuuspankki (SHOP).
Suur-Helsingin Osuuspankkiin fuusioitiin 1990-luvun pankkikriisissä ongelmiin joutuneet Osuuspankki Yhteistuki ja Talousosuuspankki. Jälkimmäiseen oli lisäksi jo 1980-luvun puolella fuusioitu tappiollinen Yrittäjäin Osuuspankki. SHOP oli pahasti tappiollinen. Merkittävä osa tappioista oli peräisin näistä kahdesta fuusioidusta pankista. SHOP sai suurta tukea Osuuspankkien Vakuusrahastosta, mutta tappiot olivat niin mittavat, ettei SHOP:llä ollut edellytyksiä jatkaa toimintaansa.
Historiaa > Okopankki (1996–2006)

Vuonna 1996 pankkitoiminta järjestettiin uudelleen. Pääkaupunkiseudun osuuspankit yhdistettiin siten, että SHOP ja OKO:n vähittäispankkitoiminnat yhdistettiin Okopankki Oyj:ksi.
Itse SHOP muutettiin samassa yhteydessä roskapankiksi nimellä Osuuspankki Realum. Roskapankin tarkoitus oli päästä eroon pankin kiinteistöistä ja vastuista. Roskapankin omistajaksi tuli Osuuspankkien Keskusliitto sen jälkeen, kun se oli lunastanut SHOP:n jäsenten jäsenosuudet itselleen.
Muista OP-ryhmän pankeista poiketen Okopankki Oyj oli (julkinen) osakeyhtiö, kun muut pankit toimivat osuuskuntamuodossa.
Historiaa > Helsingin OP (2006–2016)

Okopankista muodostui Helsingin OP Pankki Oyj vuonna 2006, kun Pohjola Pankki (silloin Osuuspankkien Keskuspankki) myi vähittäispankkiyhtiö Okopankki Oyj:n OPK:lle.[lähde? ]
Historiaa > OP Helsinki (2016–)

Helsingin OP muuttui jälleen osuuspankiksi 20 vuoden tauon jälkeen 1.4.2016. Muutoksen yhteydessä asiakkaat voivat liittyä pankin jäseniksi. Muutosta perusteltiin sillä, että asiakasomistajuus ei osakeyhtiömuodossa ollut pankin päämarkkina-alueella asiakkaille mahdollista. Pankin uudeksi nimeksi tuli Helsingin Seudun Osuuspankki (OP Helsinki).
Yhtiön kaupparekisterihistoria

Yhtiöllä on monivaiheinen kaupparekisterihistoria lukuisine nimenmuutoksineen ja yhtiömuodon vaihdoksineen.
Pankin nykyinen juridinen yhtiö on rekisteröity kaupparekisteriin 31.12.1991 nimellä Suur-Helsingin Osuuspankki. Nimi muutettiin muotoon Osuuspankki Realum vuonna 1996, kun yhtiöstä tuli roskapankki. Osuuspankkimuodosta luovuttiin 2004, kun yhtiöstä tuli hetkeksi osuuskunta nimellä Optum Osk, joka kuitenkin muuttui osakeyhtiöksi nimeltä Optum Oy jo kuukauden päästä.
Optum muutettiin julkiseksi osakeyhtiöksi nimellä Okopankki Oyj loppuvuonna 2005. Okopankki muutti nimekseen Helsingin OP Pankki Oyj vuonna 2006. Tämä muutettiin yksityiseksi osakeyhtiöksi Helsingin OP Pankki Oy vuonna 2015. Yhtiömuoto vaihtui osuuskunnaksi ja nimeksi tuli Helsingin Seudun Osuuspankki 1.4.2016.
Jordi Gómez

Gómez Swansea Cityn paidassa
Jordi Gómez García-Penche (s. 24. toukokuuta 1985 Barcelona, Espanja) on espanjalainen jalkapalloilija, joka on edustanut muun muassa Englannissa Sunderlandia ja Wigania. Hän on pelipaikaltaan hyökkäävä keskikenttäpelaaja. FC Barcelonan kasvatti ja seuran nuorisojoukkueissa pelannut Gómez siirtyi RCD Espanyolista Englantiin Valioliigan Wigan Athleticin riveihin vuonna 2009 käytyään ensin lainalla Englannin Mestaruussarjan Swansea Cityssä. Viiden Wigan-kauden aikana Gómez pelasi lähes 130 ottelua, putosi Mestaruussarjaan kauden 2012-13 jälkeen ja voitti samalla kaudella FA Cupin. Kesällä 2014 hän siirtyi Valioliigan Sunderland AFC:hen. 178 cm pitkä Gómez on pelannut Espanjan alle 17-vuotiaiden maajoukkueessa yhden ottelun vuonna 2001.
Käännös suomeksi
Jordi Pablo Ripollés

Jordi Pablo
Jordi Pablo eli Jordi Pablo Ripollés (s. 1. tammikuuta 1990 Vinaròs) on espanjalainen jalkapalloilija, joka pelasi Espanjan La Ligassa Villarrealin joukkueessa kaudella 2008–2009. Seuraavat kaksi kautta hän kuului pääsarjaseura Málagan miehistöön mutta ei päässyt pelaamaan La Ligassa. Pelipaikaltaan hän oli keskikenttäpelaaja.
Jordi Pablo siirtyi Villarrealista Málagaan kesällä 2009 nelivuotisella sopimuksella. Villarrealilla oli hänestä takaisinosto-optio kolmen ensimmäisen vuoden aikana, ja syksyllä 2011 hän pelasikin Villarrealin reservijoukkueessa. Uransa viimeiset vuodet hän pelasi alemmilla sarjatasoilla La Rodan, Mirandésin ja Socuéllamosin joukkueissa. Hän lopetti uransa syksyllä 2016 La Rodassa.
Jordi Pablo edusti Espanjaa alle 17-vuotiaiden MM-kilpailuissa 2007 ja alle 19-vuotiaiden EM-kilpailuissa 2009.
Jaroslav Rybakov

| Mitalit | Mitalit | Mitalit |  |
| --- | --- | --- | --- |
|  Rybakov vuonna 2010. |  Rybakov vuonna 2010. |  Rybakov vuonna 2010. |  |
Maa:   Venäjä
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | korkeushyppy |  |
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | korkeushyppy |  |
|  Hopeaa | Edmonton 2001 | korkeushyppy |  |
|  Hopeaa | Helsinki 2005 | korkeushyppy |  |
|  Hopeaa | Osaka 2007 | korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Moskova 2006 | korkeushyppy |  |
|  Hopeaa | Budapest 2003 | korkeushyppy |  |
|  Hopeaa | Birmingham 2004 | korkeushyppy |  |
|  Hopeaa | Valencia 2008 | korkeushyppy |  |
|  Hopeaa | Doha 2010 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | München 2002 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Madrid 2005 | korkeushyppy |  |
|  Pronssia | Wien 2002 | korkeushyppy |  |
Jaroslav Vladimirovitš Rybakov (ven. Ярослав Владимирович Рыбаков, s. 22. marraskuuta 1980 Mogiljov, Valko-Venäjän SNT, Neuvostoliitto) on venäläinen aktiiviuransa lopettanut korkeushyppääjä, olympiamitalisti, maailman- ja Euroopan mestari.
Rybakov nousi korkeushypyn kansainväliselle huipulle saavuttamalla hopeamitalin Edmontonin MM-kilpailuissa 2001. Hän jakoi tuon sijoituksen maanmiehensä Vjatšeslav Voroninin kanssa. Seuraavana vuonna Rybakov sai pronssia Wienin EM-hallikisoissa ja voitti ulkoratojen Euroopan mestaruuden Münchenissä. Vuonna 2003 hän sai hopeaa Birminghamin MM-hallikisoissa, mutta ulkoratojen MM-kisoissa Pariisissa hän jäi yhdeksänneksi. Vuonna 2004 hän uusi sisäratojen MM-hopeansa Budapestin kisoissa. Ateenan olympialaisissa hän sijoittui kuudenneksi.
Vuonna 2005 Rybakov saavutti hopeaa sekä Madridin EM-hallikisoissa ennätyskorkeuttaan 238 cm sivuten että Helsingin MM-kisoissa. Moskovan MM-hallikisoissa 2006 hän voitti maailmanmestaruuden tuloksella 237 cm, mutta jäi kesällä Göteborgin EM-kisoissa viidenneksi. Osakan MM-kilpailuissa 2007 Rybakov hyppäsi ulkoratojen ennätyksensä 235 cm ja saavutti hopeaa samalla tuloksella kuin voittaja Donald Thomas. Maaliskuussa 2008 hän sai hopeaa Valencian MM-hallikisoissa.
Olympiapronssia Rybakov hyppäsi Pekingissä 2008 tuloksella 234 cm. Hän sai saman tuloksen kuin hopealle yltänyt Germaine Mason, mutta Rybakov jäi pronssille useamman pudotuksen takia. Berliinin MM-kisoissa 2009 Rybakov voitti ulkoratojen maailmanmestaruuden tuloksella 232 cm. Dohan sisäratojen MM-kilpailuissa 2010 hän voitti hopeaa.
Vuodesta 2010 lähtien Rybakov kärsi kolme kautta loukkaantumisista. Hän lopetti kilpauransa virallisesti marraskuussa 2013.
Rybakovin ennätys hallissa on 238 cm ja ulkoradoilla 235 cm. Hän on 198 senttimetriä pitkä ja painaa 84 kilogrammaa.
Aiheesta muualla

Jaroslav Rybakov Kansainvälinen yleisurheiluliitto. (englanniksi)
Miesten korkeushypyn maailmanmestarit
Jari Elamo

| Henkilötiedot |
| --- | --- |
Syntynyt: 1969
Muut tiedot
Yritys:  Cycleurope Finland Oy:n ja Velo & Oxygen Oy:n toimitusjohtaja
Tutkinnot:  tuotantotalouden diplomi-insinööri ja markkinointiekonomi
Jari Elamo (s. 1969) on Cycleurope Finland Oy:n ja Velo & Oxygen polkupyöräliikeketjun toimitusjohtaja. Elamo aloitti Cycleuropen palveluksessa vuonna 2019.[lähde? ]
Elamo on siirtänyt Helkaman polkupyörien valmistusta Taiwanista takaisin Suomeen. Elamo on koulutukseltaan tuotantotalouden diplomi-insinööri ja markkinointiekonomi. Vuonna 2013 Elamo voitti Suomen markkinointihenkisin insinööri -kilpailun.
Elamo on toiminut myös Funfair Oy:n toimitusjohtajana. Elamo loi vuonna 2011 Huuhkajat-keräilykortti -sarjan., josta on ilmestynyt kolme sarjaa.[lähde? ]
Elamo on kehittänyt myös vuoden 2005 lautapelin Euroopan omistaja, jonka esikuvana on ollut Trivial Pursuit.
Elamo on naimisissa ja hänellä on neljä lasta.[lähde? ]
Palkinnot ja ehdokkuudet

Suomen markkinointihenkisin insinööri 2013
James Wolfensohn

| James Wolfensohn |
| --- | --- |
 James Wolfensohn vuonna 2003.
Henkilötiedot
Syntynyt: 1. joulukuuta 1933 Sydney, Australia
Kuollut: 25. marraskuuta 2020 (86 vuotta) Manhattan
Arvonimi: Sir
Koulutus ja ura
Tutkimusalue:  taloustiede
Tunnetut työt:  Maailmanpankkiryhmän yhdeksäs pääjohtaja
 Nimikirjoitus
Aiheesta muualla
www.wolfensohn.com
James David Wolfensohn (1. joulukuuta 1933 – 25. marraskuuta 2020) oli australialais-yhdysvaltalainen lakimies, sijoituspankkiiri, taloustieteilijä ja Maailmanpankkiryhmän yhdeksäs pääjohtaja.
Wolfensohn syntyi Sydneyssä juutalaisen liikemiehen pojaksi. Hänestä tuli Yhdysvaltain kansalainen vuonna 1980.
Wolfensohn nimitettiin Maailmanpankkiryhmän johtajaksi Yhdysvaltain silloisen presidentti Bill Clintonin suosituksesta 1. heinäkuuta 1995. Hän aloitti uuden kauden vuonna 2000, mutta ei jatkanut enää vuonna 2005. Häntä seurasi Paul Wolfowitz.
Wolfensohn kakutettiin Helsingissä vuonna 2001. Omien sanojensa mukaan kakuttaja yritti teollaan protestoida Maailmanpankin ”tapaa kohdella kehitysmaita velka-asioissa.”
Jordi Hereu i Boher

| Jordi Hereu |
| --- | --- |

Henkilötiedot
Syntynyt: 14. kesäkuuta 1965 (ikä 59) Barcelona
Arvonimi: Excelentísima Señora
Poliitikko
Puolue:  Katalonian sosialistien puolue
Asema:  Barcelonan pormestari 2006- 2011
Jordi Hereu i Boher (s. 14. kesäkuuta 1965 Barcelona) on espanjalainen liikemies ja  Katalonian sosialistisen puolueen poliitikko.
Hereu toimi Barcelonan pormestarina vuodesta 2006 vuoteen 2011. Sen jälkeen hän on toiminut monissa liike-elämän ja kaupunkisuunnittelun tehtävissä. Hänellä on liikkeenjohdon koulutus (MBA).
Jacob Anderson

| Jacob Anderson |
| --- | --- |
 Anderson vuonna 2019
Henkilötiedot
Koko nimi:  Jacob Basil Anderson
Syntynyt: 18. kesäkuuta 1990 (ikä 34)
Kansalaisuus:   Yhdistynyt kuningaskunta
Ammatti:  näyttelijä muusikko
Aiheesta muualla
www.raleighritchie.com
IMDb
Jacob Basil Anderson (s. 18. kesäkuuta 1990), taiteilijanimeltään Raleigh Ritchie, on englantilainen näyttelijä ja muusikko. Hän on näytellyt useissa televisiosarjoissa. Hänet tunnetaan parhaiten Harmaan Madon (engl. Grey Worm) roolista yhdysvaltalaisessa televisiosarjassa Game of Thrones (2013–2019).
Perhe

Andersonin isä oli jamaikalainen ja äiti brittiläinen. Hänen vaimonsa on brittiläinen näyttelijä Aisling Loftus.
Filmografia > Elokuvat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2010 | 4.3.2.1 | 4.3.2.1 | Angelo |
Filmografia > Televisiosarjat

| Vuosi | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2007 | Tohtorit | Doctors | Ryan Garvey |
| 2008 | Uhka menneisyydestä | Primeval | Lucien |
| 2008 | Sairaalaelämää | Casualty | Dom Parke |
| 2008 | Erikoisjoukkue | Spooks | Dean Mitchell |
| 2011 | Isot ja pienet | Outnumbered | Chugger |
| 2012 | Skins – liekeissä | Skins | Ryan |
| 2012 | Hiljainen todistaja | Silent Witness | Dave |
| 2012 | Amerikan frendi | Episodes | Kevin |
| 2013 | Broadchurch | Broadchurch | Dean Thomas |
| 2013–2019 | Game of Thrones | Game of Thrones | Harmaa Mato |
| 2021–2022 | Doctor Who | Doctor Who | Vinder |
Diskografia > Studioalbumit

| Vuosi | Albumi |
| --- | --- |
2016: You're a Man Now, Boy
2020: Andy
Aiheesta muualla

Virallinen sivusto
Virallinen YouTube-kanava
Jacob Anderson Internet Movie Databasessa. (englanniksi)
Gordon Freeman

| Gordon Freeman |
| --- | --- |
 Gordon Freeman, yllään HEV-puku ja kädessään sorkkarauta.
Pelisarja:  Half-Life
Ensimmäinen peli:  Half-Life (1998)
Luoja:  Valve Corporation
Henkilötiedot
Ikä:  27
Lisää peliartikkeleitavideopelien teemasivulla
Gordon Freeman on Half-Life-pelisarjan päähenkilö. Hän on filosofian tohtori ja teoreettinen fyysikko, jonka on teleportaatiokokeen epäonnistuttua pakko puolustaa itseään ja tovereitaan vihamielisiltä avaruusolioilta ja muilta vihollisilta. Ajan myötä hänestä tulee vastarintaliikkeen sankari ja yksi avaruusoliovalloittajien vastaisen kapinan johtajista. Freemanin symbolina käytetään usein sorkkarautaa, jota hän kantaa mukanaan lähes aina. Hän on yksi tunnetuimmista tietokonepelihahmoista.
Henkilö > Half-Life

Ensimmäisen pelin alussa Gordon Freeman ja hänen ryhmänsä tekevät kokeen, joka luo vahingossa resonanssikaskaadiksi nimetyn ilmiön, mikä repii ulottuvuuksien välisiä repeämiä aika-avaruus-jatkumoon. Hämmentyneet elämänmuodot Xen-ulottuvuudesta saapuvat repeämien kautta Black Mesan käytäville hyökäten kaikkien vastaantulevien kimppuun. Kun muukalaiset alkavat tappaa tiedemiehiä, sotilaita ja siviilejä, Freeman tajuaa, että xeniläisten lisäksi häntä jahtaa myös Hazardous Environment Combat Unit, sotilasryhmä, jonka armeija on lähettänyt ottamaan tilanteen hallintaansa. Täysin odottamattomasti asekoulutukseton teoreettinen fyysikko selviytyy kaaoksesta, tehden sankarillisilla teoillaan vaikutuksen muihin selviytyneisiin tiedemiehiin ja vartioihin, ja joutuen samalla HECU:n pääkohteeksi.
Selvitettyään lukuisia haasteita ja eliminoituaan useita muukalaisia ja sotilaita, selviytyneet Lambda-ryhmän tiedemiehet siirtävät Freemanin Lambda-kompleksin huippusalaisella kaukosiirtimellä muukalaisten kotimaailmaan Xeniin. Tuhottuaan muukalaisten johtajan Nihilanthin Freeman kohtaa salaperäisen G-Manin, joka on koko Black Mesan tapauksen ajan tarkkaillut Freemania, ehkä jopa päättäen tämän kohtalon.
Arvoituksellinen G-Man näyttää Freemanille muutamia paikkoja Maasta ja Xenistä, minkä jälkeen pyytää Freemania valitsemaan: joko hän hyväksyy G-Manin ja hänen salaperäisten työnantajiensa työtarjouksen tai jää Xeniin vihamielisten muukalaisten saartamina ilman aseitaan. Pelisarjan toinen osa jatkuu Gordonin hyväksyttyä työtarjouksen.
Henkilö > Half-Life 2

Half-Life 2 alkaa G-Manin puhuessa Freemanille. Kuten ensimmäisenkin pelin lopussa, kohtauksesta on pyritty[lähde? ] tekemään surrealistinen ja hypnoottinen G-Manin kasvojen ollessa lähellä ja muuttuen lähes näkymättömiksi ja takaisin taustalla samaan aikaan näkyessä sekä takaumia Half-Lifesta että väläyksiä pelin tapahtumista. G-Man puhuu salamyhkäiseen tapaan ja lopettaessaan kertoo Gordonille, että hänen täytyy "herätä uuteen maailmaan" ja että ”oikea mies väärässä paikassa voi muuttaa kaiken maailmassa”. Half-Life 2: Episode Onen  mukaan ”G-Man piti Gordonia staasissa kaukana Maasta” ja että Freeman oli tässä tilassa ”lähes kaksi vuosikymmentä”. Lopulta Freeman herää junassa kahden kaupunkilaisen kanssa, jotka ovat matkalla kohti Kaupunki 17:sta (City 17). Freemanille selviää pian, että ulottuvuuksienvälinen Combine-imperiumi on valloittanut Maan ja ottanut sen valtaansa. Hän tapaa Alyx Vancen ja Barney Calhounin ja liittyy Combinen vastaiseen vastarintaan.
Half-Life 2:ssa Freeman taistelee Combinea vastaan vapauttaakseen ihmiskunnan kahleistaan. Ollen jo valmiiksi kuuluisa ”Black Mesan tapauksen” ansiosta hän saavuttaa legendaarisen, lähes messiaanisen maineen elossa olevien ihmisten keskuudessa. Hän saa myös mahtipontisia lisänimiä kuten ”The One Free Man” eli ”Ainoa vapaa mies”. Surmattuaan Combinen sotilaita ja johdettuaan hyökkäystä heidän linnoitukseensa Nova Prosketiin, yrityksenään pelastaa Alyxin isä Eli Vance, Freeman aloittaa kapinan Combinen hallintoa vastaan. Hän ujuttautuu yhteen Combinen Maassa sijaitsevista tukikohdista, Kaupunki 17:n Linnoitukseen (Citadel) ja tuhoaa sen räjäyttämällä sen Pimeän energian reaktorin. Freeman ja Alyx eivät pääse pakenemaan räjähdystä, mutta G-Man pelastaa hänet ja kertoo, että on ”vaikuttunut Gordonin työstä ja on saanut muutamia houkuttelevia tarjouksia ’työnantajiltaan’.” Vihdoin G-Man kertoo Freemanille, että toisin kuin alkuperäisen Half-Life-pelin lopussa, hän ei tarjoa enää illuusiota vapaasta valinnasta, vaan on ottanut vapauden valita Freemanin puolesta ja laittaa hänet takaisin staasitilaan, kunnes häntä tarvitaan taas.
Henkilö > Half-Life 2: Episode One

Half-Life 2: Episode One alkaa Gordon Freemanin ja Alyxin paetessa Kaupunki 17:sta, joka on tuhoon tuomittu Citadel-tukikohdan fuusioreaktorin tuhouduttua Half-Life 2:n lopussa. Pelin alussa G-Man ilmestyy Freemanille, mutta hänet keskeyttää Vortigaunt-avaruusolioiden ilmestyminen. Vortigauntit pelastavat Freemanin ja estävät samalla G-Mania seuraamasta. G-Man näyttää tyytymättömältä ja vastaa kulmiaan rypistäen ja synkästi katsoen: ”Me palaamme tähän asiaan vielä!” (engl. We’ll see, about that!)
Gordon palaa tajuihinsa kivimurskakasan alla, josta Alyx sekä hänen robottilemmikkinsä Dog löytävät hänet. Paljastuu, että ainoa tapa selvitä Linnoituksen räjähtämisestä, joka tuhoaisi suurimman osan Kaupunki 17:sta, on mennä Linnoituksen ytimeen ja estää rakenteiden tuhoutumista tarpeeksi, jotta pakeneminen olisi mahdollista. Freeman ja Alyx onnistuvat tekemään näin, mutta heille selviää, että paikallinen Combine lähettää viestin muiden maailmojen yksiköilleen kun Citadel tuhoutuu. Freeman ja Alyx pakenevat linnoituksesta mukanaan kopio tästä viestistä, jonka jälkeen he tapaavat Barneyn ja muut selviytyjät.
Pari pakenee Kaupunki 17:sta evakuointijunalla. Combinen viesti saadaan toimitettua muille joukoille kun muutama Combinen pakokapseli lentää ulos Linnoituksesta. Freemania ja Alyxiä kuljettava juna on yhä liian lähellä ja reaktorin räjähtäessä siihen iskee shokkiaalto.
Henkilö > Half-Life 2: Episode Two

Toinen episodi alkaa, kun Freemania ja Alyxia kuljettanut juna suistuu raiteilta, mutta molemmat selviävät loukkaantumattomina. Heidän tehtävänsä on nyt kuljettaa Alyxin Linnoituksesta varastama datapaketti White Forestin vastarintatukikohtaan ennen kuin Linnoituksen tuhoutuessa syntynyt superportaali aukeaa.
Pelin alussa Alyxin kimppuun hyökkää Hunter-niminen Combinen sotakone, joka lävistää Alyxin terävillä kynsillään. Alyx vaipuu koomaan ja pysyy tässä tilassa lähes puolet pelistä, kunnes vortigauntit onnistuvat parantamaan hänet. Tällöin G-Man pysäyttää jälleen ajan ja kertoo Freemanille, miksi pelasti Alyxin aikoinaan Black Mesasta.
Alyxin toivuttua hän ja Freeman jatkavat matkaa White Forestiin saattajanaan Uriah-niminen vortigaunt. Alyx ja Gordon löytävät toimivan auton ja jatkavat sillä matkaa kahdestaan. Heidän kimppuunsa hyökkää muutaman kerran Combinen joukkoja, jonka jälkeen he saapuvat viimein White Forestiin.
White Forestissa tiedemiehet, mukaan lukien Alyxin isä Eli Vance, Isaac Kleiner ja Arne Magnusson, ovat valmistelleet jo jonkin aikaa rakettia, jota he suunnittelevat käyttävänsä yhdessä Half-Life:n aikoihin laukaistun satelliittijoukon kanssa sulkeakseen reaktoriräjähdyksessä syntyneen superportaalin. Alyx luovuttaa Elille viestin, josta löytyy todisteita kadonneeksi luullun Borealis-laivan olemassaolosta. Kun raketin laukaisua valmistellaan, tukikohtaan hyökkää Combinen joukkoja. Freeman onnistuu kukistamaan joukot ja sulkemaan tukikohdan siilo 2:n ovet, jottei lisää Combinen joukkoja pääsisi sisään. Hetken tauon jälkeen tukikohtaan hyökkäävät aiemmissa osissa nähdyt Strider-sotakoneet saattajinaan Huntereita, mutta Freeman tuhoaa Striderit käyttämällä tohtori Magnussonin kehittämiä kokeellisia räjähteitä.
Myöhemmin raketti laukaistaan onnistuneesti ja superportaali sulkeutuu. Alyx ja Freeman päättävät lähteä tukikohdasta löytyneellä helikopterilla pohjoiseen etsimään Judith Mossmania ja Borealis-laivaa. Heidän ollessa hangaarissa kaksi Combinen neuvonantajaa hyökkää heidän ja heitä saattaneen Elin kimppuun. Toinen neuvontantajista surmaa Elin, mutta Dog ajaa neuvonantajat pois pelastaen Freemanin ja Alyxin.
Muut esiintymiset Half-Life -sarjassa

Kahden Half-Life -lisäosan tapahtumat osuvat päällekkäin Half-Lifen tapahtumien kanssa. Koska Freeman ei ole lisäosissa pelattava hahmo, hänet nähdään peleissä.
Half-Life: Opposing Forcessa Adrian Shephard näkee Freemanin hyppäämässä Xeniin johtavaan teleporttiin. Jos pelaaja yrittää seurata perässä, se johtaa ”temporaaliseen paradoksiin”, joka lähettää Adrianin Xenin tyhjyyteen ja lopettaa pelin.
Half-Life: Blue Shift -pelin aikana Barney Calhoun näkee Freemanin kolmesti. Ensimmäisen kerran Calhoun näkee Freemanin tämän matkustaessa junalla säännöttömien materiaalien osastolle, joka tapahtuu myös Half-Lifen alussa. Myöhemmin Freemanin voi nähdä erästä HEV-varastoa kohti mennessä valvontakamerassa, ja lopuksi kun kaksi HECU:n sotilasta raahaa häntä jätepuristimeen.
Half-Life: Alyxissa Freeman nähdään ensi kertaa (Valven itse kehittämässä pelisarjan pelissä) kolmannen persoonan kuvakulmasta lähellä pelin loppua.
Vaikka Freeman ei olekaan lisäosien päähenkilö, hänen hahmonsa pysyy edelleen hiljaa.
HEV-puku

HEV-puku on vaarallisiin ympäristöihin suunniteltu tiedemiesten suojapuku. HEV on lyhenne sanoista Hazardous Environment (suom. vaarallinen ympäristö). Puku on suunniteltu suojaamaan käyttäjäänsä radioaktiiviselta säteilyltä, energiapurkauksilta ja vaarallisten aineiden käsittelemiseltä.
Half Lifessa Freeman käyttää puvun Mark IV -mallia ja Half Life 2:ssa paranneltua Mark V -mallia. Puvun suunnitteli tohtori Gina Cross, toinen Half-Life: Decayn päähenkilöistä, joka sanoi[lähde? ] testanneensa Mark V:n prototyyppiä ennen resonanssikaskadin (epäonnistuneen kokeen) tapahtumia. Ei tiedetä, oliko puku samanlainen kuin Half-Life 2:n Mark V-puku.